Datum: 341-0002/2020-2

Številka: 28.09.2020

Na podlagi 3. člena Odloka o porabi koncesijske dajatve za trajnostno gospodarjenje z divjadjo v Občini Radenci (Uradno glasilo slovenskih občin, št. 10/11) v povezavi s šestim odstavkom 29. člena Zakona o divjadi in lovstvu (Uradni list RS, št. [16/04](http://www.uradni-list.si/1/objava.jsp?sop=2004-01-0630), [120/06](http://www.uradni-list.si/1/objava.jsp?sop=2006-01-5104) – odl. US, [17/08](http://www.uradni-list.si/1/objava.jsp?sop=2008-01-0555), [46/14](http://www.uradni-list.si/1/objava.jsp?sop=2014-01-1918) – ZON-C, [31/18](http://www.uradni-list.si/1/objava.jsp?sop=2018-01-1407), [65/20](http://www.uradni-list.si/1/objava.jsp?sop=2020-01-0980) in [97/20 – popr.](http://www.uradni-list.si/1/objava.jsp?sop=2020-21-1829)) objavlja Občina Radenci

**JAVNI RAZPIS**

**za sofinanciranje aktivnosti trajnostnega gospodarjenja z divjadjo na območju Občine Radenci v letu 2020**

1. **Naziv in sedež naročnika**: Občina Radenci (v nadaljevanju občina), Radgonska c. 9, 9252 Radenci.

Predmet javnega razpisa je sofinanciranje aktivnosti trajnostnega gospodarjenja z divjadjo iz naslova dela koncesijske dajatve za trajnostno gospodarjenje z divjadjo v posameznih loviščih, katerih lovna površina leži v Občini Radenci.

1. **Sredstva se namenjajo za naslednje aktivnosti:**

* Biomeliorativni ukrepi:
* vzdrževanje gozdnega roba:
* saditev in vzdrževanje plodonosnega drevja in grmovja:
* vzdrževanje pasišč, mokrišč in gozdnih jas.
* Biotehnični ukrepi:
* izdelava, postavitev in vzdrževanje krmišč, gnezdilnic in solnic.
* Ostali ukrepi:
* čistilne akcije v občini:
* čiščenje divjih odlagališč:
* izobraževanje otrok o pravilnem odnosu do divjadi in obnašanja v gozdu.

Aktivnosti se morajo izvajati v skladu s koncesijsko pogodbo za trajnostno gospodarjenje z divjadjo, programi in načrti upravljanja z divjadjo, predpisi s področja lovstva, ohranjanja narave, varstva okolja in zaščite živali ter drugimi veljavnimi predpisi.

1. **Osnovni pogoji za kandidiranje na javnem razpisu**

Vlagatelj mora izpolnjevati naslednje pogoje:

• je v Republiki Sloveniji registriran kot lovska družina,

• ima sklenjeno veljavno koncesijsko pogodbo za trajnostno gospodarjenje z divjadjo za lovišče, ki leži v občini,

• ni v postopku prisilne poravnave, stečaju ali likvidacijskem postopku,

• ima poravnane davke, prispevke in druge obvezne dajatve državi in občini.

1. **Merila za dodelitev sredstev**

Vsak vlagatelj prejme sorazmerni del sredstev glede na lovno površino lovišča, ki leži v

občini.

1. **Višina sredstev**

Višina sredstev je **870,61 EUR.**

1. **Rok porabe dodeljenih sredstev**

Dodeljena sredstva za tekoče leto morajo biti porabljena v tekočem letu.

1. **Prijava na razpis**

Prijava na razpis z vsemi obrazci je vlagateljem na voljo od dneva objave tega javnega razpisa na spletnih straneh Občine Radenci <http://www.radenci.si> ali na sedežu naročnika.

Vlagatelj mora zraven obrazca Prijava na razpis (OBR-1) predložiti tudi IZJAVO VLAGATELJA O IZPOLNJEVANJU POGOJEV (OBR-2) ter izpolnjen in podpisan OSNUTEK POGODBE (OBR-3).

1. **Način, čas in kraj oddaje prijav na javni razpis**

Rok za prijavo na javni razpis **je petek, 09. 10. 2020, do 10.00 ure.**

Prijave je potrebno poslati do roka v zaprti ovojnici z oznako »Ne odpiraj – prijava na javni razpis – sofinanciranje trajnostnega gospodarjenja z divjadjo« na naslov: **OBČINA RADENCI, Radgonska c. 9, 9252 RADENCI**

Na prednji strani ovojnice levo zgoraj mora biti naveden naziv in naslov vlagatelja ter navedba

Lovišča, na katerega se prijava nanaša.

Za pravočasno oddano prijavo se šteje prijava, ki je prispela po pošti na naslov naročnika ali je oddana osebno do **09.10.2020, do 10.00 ure**.

1. **Čas in kraj odpiranja prispelih prijav**

Odpiranje prijav bo dne, 12.10.2020, ob 9.00 uri v prostorih Občine Radenci, Radgonska c. 9, 9252 Radenci. Odpiranje prijav ni javno.

1. **Odločanje v postopku razpisa in obveščanje o izidu razpisa**

Zavržene bodo prijave:

- ki ne bodo poslane v roku in na način, ki je določen v 8. točki tega razpisa,

- ki ne bodo vsebovale vseh dokazil in drugih sestavin, ki jih zahteva besedilo razpisa in ne bodo dopolnjene v roku za dopolnitev prijav (nepopolne prijave).

Zavrnjene bodo prijave:

- tistih vlagateljev, ki ne bodo izpolnjevali osnovnih pogojev in pogojev, določenih v besedilu razpisa.

Prijavitelji bodo o izidu javnega razpisa pisno obveščeni v roku 30 dni od datuma odpiranja prijav. Z izbranimi prijavitelji bo sklenjena pogodba o sofinanciranju v roku 15 dni po pravnomočnosti sklepa o sofinanciranju aktivnosti.

Dopustne bodo dopolnitve nepopolnih prijav na podlagi pisnega poziva, rok dopolnitve je 8 dni.

1. **Dodatne informacije v zvezi z razpisom**

Vse dodatne informacije v zvezi s tem javnim razpisom dobijo zainteresirani po telefonu tel.

št. 02 5669 619 oziroma e-pošti: zdenka.stefanec@radenci.si.

Pooblaščena oseba za dajanje informacij v zvezi z javnim razpisom je Zdenka ŠTEFANEC.

Župan Občine Radenci

Roman LELJAK

***BR- 1***

**PRIJAVA**

**ZA SOFINANCIRANJE AKTIVNOSTI TRAJNOSTNEGA GOSPODARJENJA Z DIVJADJO NA OBMOČJU**

**OBČINE RADENCI**

|  |
| --- |
| **SPLOŠNI PODATKI** |

**1. Lovska družina:**

|  |  |
| --- | --- |
| Naziv |  |
| Naslov |  |
| Davčna številka |  |
| Matična številka |  |
| Številka transakcijskega računa, odprt pri banki |  |
|  |
|  |

**2. Odgovorna oseba lovske družine:**

|  |  |
| --- | --- |
| Ime in priimek |  |
| Naslov |  |
| Telefon |  |
| Elektronska pošta |  |
| Funkcija |  |

Datum: Žig Podpis odgovorne osebe:



OBČINA RADENCI

Radgonska c. 9

9252 RADENCI

***OBR- 2***

|  |
| --- |
| **IZJAVA VLAGATELJA O IZPOLNJEVANJU POGOJEV** |

|  |
| --- |
|  |
| Naziv lovske družine |

Izjavljam, da:

* smo v Republiki Sloveniji registrirani kot lovska družina,
* imamo sklenjeno veljavno koncesijsko pogodbo za trajnostno gospodarjenje z divjadjo za lovišče, ki leži v Občini Radenci,
* nismo v postopku prisilne poravnave, stečaju ali likvidacijskem postopku,
* imamo poravnane davke, prispevke in druge obvezne dajatve občini in državi,
* smo seznanjeni z vsebino javnega razpisa,
* se strinjamo z določili osnutka pogodbe,
* lahko občina pridobi vse podatke in dokazila, ki vplivajo na odločitev o prijavi, in jih v uradni evidenci vodijo upravni organi in drugi državni organi, organi lokalnih skupnosti in nosilci javnih pooblastil,
* so vsi v prijavi navedeni podatki popolni in verodostojni ter da smo seznanjeni s posledicami navajanja neresničnih podatkov v tej prijavi.

Datum: Žig Podpis odgovorne osebe:



OBČINA RADENCI

Radgonska c. 9

9252 RADENCI

***OBR- 3***

|  |
| --- |
| **OSNUTEK POGODBE** |

Na podlagi Odloka o porabi koncesijske dajatve za trajnostno gospodarjenje z divjadjo v Občini Radenci (Uradno glasilo slovenskih občin, št. 10/11)

sklepata

**OBČINA RADENCI, Radgonska c. 9, 9252 Radenci,**  ki jo zastopa župan Roman LELJAK (v nadaljevanju občina)

Davčna številka: SI53944640

Matična številka: 5880297

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki jo/ga zastopa predsednik/ca **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (v nadaljevanju prejemnik)

Davčna številka: \_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_

**P O G O D B O**

**o sofinanciranju aktivnosti trajnostnega gospodarjenja z divjadjo v letu 2020**

1. **člen**

S to pogodbo se občina zavezuje za sofinanciranje, prejemnik pa za izvajanje aktivnosti trajnostnega gospodarjenja z divjadjo (v nadaljevanju: aktivnost), ki je bil izbran s sklepom št. \_\_\_\_\_\_\_\_\_\_\_\_\_\_\_\_ z dne **\_\_\_\_\_\_\_\_\_\_\_\_\_\_** na podlagi Javnega razpisa za sofinanciranje aktivnosti trajnostnega gospodarjenja z divjadjo na območju Občine Radenci, št. \_\_\_\_\_\_\_\_\_\_\_\_\_\_\_\_\_\_, z dne \_\_\_\_\_\_\_\_\_.

Prejemnik se zavezuje, da bo aktivnosti izvedel v skladu s to pogodbo, koncesijsko pogodbo za trajnostno gospodarjenje z divjadjo, programi in načrti upravljanja z divjadjo, predpisi s področja lovstva, ohranjanja narave, varstva okolja in zaščite živali ter drugimi veljavnimi predpisi, do konca leta 2020.

1. **člen**

Občina in prejemnik se dogovorita, da bo občina, v skladu z Odlokom o porabi koncesijske dajatve za trajnostno gospodarjenje z divjadjo v Občini Radenci (Uradno glasilo slovenskih občin, št. 10/11), prispevala sredstva za izvedbo aktivnosti v letu 2019 v višini 870,61 EUR.

1. **člen**

Prejemnik se zavezuje, da bo z izvedbo aktivnosti izpolnil vse zahteve in določila iz letnega načrta lovišča in letnega načrta lovsko upravljavskega območja in da bo sredstva, pridobljena po tej pogodbi, uporabil izključno za namen, za katerega so mu bila dodeljena.

1. **člen**

Občina in prejemnik se dogovorita, da sta za izvajanje te pogodbe odgovorna naslednja pooblaščena predstavnika:

* na strani občine, je skrbnik pogodbe župan Roman LELJAK,
* na strani prejemnika **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**.

1. **člen**

V imenu občine ima njen pooblaščeni predstavnik pravico nadzora nad potekom aktivnosti in nad namensko porabo dodeljenih sredstev proračuna občine z vpogledom v celotno dokumentacijo in obračun stroškov prejemnika v zvezi z izvedbo aktivnosti ter pravico ugotavljati smotrnost uporabe sredstev za doseganje namena in ciljev iz te pogodbe, prejemnik pa ji je dolžan to omogočiti.

**6. člen**

Prejemnik se zavezuje, da bo ob zaključku leta, najkasneje pa do\_\_\_\_\_\_\_\_\_\_, posredoval naročniku poročilo o izvedbi aktivnosti iz te pogodbe.

**7. člen**

Občina lahko odstopi od te pogodbe in zahteva vračilo že izplačanih proračunskih sredstev z zakonitimi zamudnimi obrestmi od dneva prejetja sredstev do dneva vračila v naslednjih primerih:

* če mu prejemnik ne omogoči nadzora v skladu z določili te pogodbe,
* če se ugotovi, da je prejemnik nenamensko uporabil prejeta sredstva ali da jih je pridobil na podlagi neresničnih podatkov,
* če prejemnik kako drugače ne izpolnjuje svojih obveznosti iz te pogodbe.

**8. člen**

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno stvarno pristojno sodišče.

**9. člen**

Ta pogodba je sklenjena in začne veljati z dnem, ko jo podpišeta obe pogodbeni stranki in je sestavljena v treh (3) enakih izvodih, od katerih prejme občina dva izvoda, prejemnik pa en izvod.

Datum: Datum:

PREJEMNIK OBČINA RADENCI